ডেল মরিস রিচার্ডস (; জন্ম: ১৬ জুলাই, ১৯৭৬) বার্বাডোসের বেল্লেপ্লেইন এলাকার আইসোলেশন রোডে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ডেল রিচার্ডস।   প্রথম-শ্রেণীর ক্রিকেট  ১৯৯৯-২০০০ মৌসুম থেকে ২০১১ সাল পর্যন্ত ডেল রিচার্ডসের প্রথম-শ্রেণীর খেলোয়াড়ী জীবন চলমান ছিল। বিশের বয়সের শেষদিকে বার্বাডোস দলের খেলার সুযোগ পান। তাসত্ত্বেও অচিরেই নিজেকে ওয়েস্ট ইন্ডিজের সর্বাপেক্ষা নির্ভরযোগ্য উদ্বোধনী ব্যাটসম্যান হিসেবে গড়ে তুলেন। তবে, কয়েকবারই অর্ধ-শতরানের ইনিংস খেললেও কোনটিকেই শতরানে নিয়ে যেতে পারেননি। ২০০৮-০৯ মৌসুমের প্রথম খেলায় ৬৫ ও ১১৩ রান তুলেন।  ডানহাতি ব্যাটসম্যান ডেল রিচার্ডসের অভিষেক ঘটে ১৯৯৯-২০০০ মৌসুমে। তন্মধ্যে, ২০০৬-০৭ মৌসুমে ক্যারিব বিয়ার সিরিজে জ্যামাইকার বিপক্ষে ব্যক্তিগত সর্বোচ্চ প্রথম-শ্রেণীর রান করেন ১৫৯।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্ট, আটটিমাত্র একদিনের আন্তর্জাতিক ও একটিমাত্র টি২০আইয়ে অংশগ্রহণ করেছেন ডেল রিচার্ডস। ৯ জুলাই, ২০০৯ তারিখে কিংস্টনে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ২৬ জুন, ২০১০ তারিখে ব্রিজটাউনে সফরকারী দক্ষিণ আফ্রিকা দলের বিপক্ষে সর্বশেষ টেস্টে অংশ নেন তিনি।  ঘরোয়া ক্রিকেটে সুন্দর খেলা প্রদর্শনের স্বীকৃতিস্বরূপ ইংল্যান্ডের বিপক্ষে প্রথম টেস্ট খেলার জন্যে মনোনীত হন। ২০০৯ সালে ওয়েস্ট ইন্ডিজ দলের সদস্যরূপে ইংল্যান্ড গমনার্থে আমন্ত্রণ জানানো হয়। তবে, ঐ সফরে তিনি মাত্র দুইটি প্রস্তুতিমূলক খেলায় অংশগ্রহণের সুযোগ লাভ করেছিলেন। কিন্তু, কাঁধের আঘাতের কারণে তাকে দেশে ফিরে আসতে হয়েছিল। তবে, অভিষেক পর্ব সম্পন্ন করার জন্যে তাকে মাত্র কয়েক মাস অপেক্ষার প্রহর গুণতে হয়েছিল।  উভয় টেস্টেই অংশ নেন তিনি ও ১০৮ রান তুলেন। সর্বোচ্চ করেন ৬৯ রান। ৮ জুলাই তারিখে প্লেয়ার্স অ্যাসোসিয়েশনের সাথে ওয়েস্ট ইন্ডিজ ক্রিকেট বোর্ডের আর্থিক মতবিরোধের জের ধরে প্রথম একাদশ খেলা থেকে বয়কট করলে তাকে টেস্ট দলে অন্তর্ভুক্ত করা হয়।West Indies name replacement squad, Cricinfo, Retrieved on 3 September 2009 গ্রেনাডায় অনুষ্ঠিত দ্বিতীয় টেস্টে আক্রমণাত্মক ব্যাটিংশৈলী উপহার দিয়ে অর্ধ-শতরান করেন। এরপর তিনি বাংলাদেশের বিপক্ষে প্রথম দুইটি ওডিআইয়ে অংশ নেন।  ২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজের পক্ষে দুই খেলায় অংশগ্রহণ করেন। পরবর্তীতে, ২০১০ সালে দক্ষিণ আফ্রিকার বিপক্ষে সিরিজের দ্বিতীয় ওডিআইয়ে অংশ নেয়ার জন্যে ওয়েস্ট ইন্ডিজ দলে অন্তর্ভুক্ত করা হয়।Dale Richards Added To West Indies ODI Squad, Cricket World, 24 May 2010   তথ্যসূত্র    আরও দেখুন   রায়ান রামদাস  প্যাটারসন থম্পসন  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ২০০৯ ওয়েস্ট ইন্ডিজ ক্রিকেট দলের ইংল্যান্ড সফর  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা  আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা   বহিঃসংযোগ       বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:বার্বাডীয় ক্রিকেটার